ร้าน Honey Toast เจ้าดังสาขาเซ็นทรัลลาดพร้าวนี่คนเยอะตลอดเวลา เห็นคิวแล้วถอดใจ ไอ้เราก็เป็นประเภทที่ไม่ชอบการต่อคิว ให้รอ 5-10 พอไหว แต่ถ้ามากกว่านั้นนี่ไม่เอาเลย พอดีเกิดอยากทาน Toast ขึ้นมาเลยลองมองหาตัวเลือกร้านอื่นๆดู เพราะหลังๆร้านที่ขาย Honey Toast นี่มีเยอะขึ้นมาก แต่ความอร่อยก็แตกต่างกันไปนะ เท่าที่กินมายังไม่ชอบร้านไหนเท่าเจ้าดังนะ มีแต่พอทานแก้ขัดได้ หรือแบบว่าเกือบๆ 

ด้วยความที่ไม่อยากรอคิว เลยเดินขึ้นมาบนชั้น 3 ผ่านร้าน Coffee World เห็นมีเมนูนี้พอดี เลยลองซะเลย ปกติมาร้านนี้จะชอบทาน Waffle ของเค้ามาก วันนี้ขอนอกใจหน่อยละกัน สั่งไปเบาๆ 2 อย่าง คือ 

1. Honey Vanilla Toast (155 บาท) - ขนาดของเมนูนี้มาไม่ใหญ่เท่าร้านดัง ความชุ่มของเนยยังน้อยเกินไป ตัวเนื้อขนมปังพอใช้ได้ ด้านนอกกรอบ แต่ด้านในยังไม่นุ่มเท่าไหร่ ตัวไอศกรีมและวิปครีมถือว่าโอเค ไม่มีอะไรให้ติดใจอะไร ถ้าไม่เอาไปเปรียบกับร้านดังก็ถือว่าโอเคใช้ได้อยู่ครับ 

2. Iced Cappuccino แก้วใหญ่ (120 บาท) ใครใช้ DTAC มีส่วนลดให้กดใช้ลดราคาเครื่องดื่มได้ด้วย แก้วนี้รสชาติกำลังดีเลย ไม่หวานมาก ชอบๆ ไม่รู้คนอื่นดื่มคาปูฯเย็นเหมือนเราหรือเปล่า คือปกติเราจะชอบเอาหลอดดูดจากด้านบน ให้ได้ตัวฟองนมปนกาแฟขึ้นมาในคราวเดียวกัน มีความรู้สึกว่ารสชาติที่ได้มันจะกลมกล่อมและอร่อยกว่าดูดจากด้านล่าง แถมได้ความเย็นของน้ำแข็งที่ปกติจะลอยๆอยู่ด้านบนมากกว่าด้านล่างด้วย 

ร้าน Coffee World นี่ก็ยังเป็นร้านกาแฟที่ชอบ (ชอบกาแฟเย็นร้านนี้มากกว่า Starbucks นะ) ส่วน Toast ก็ทานแก้ขัดได้แต่ก็ยังชอบ Waffle ร้านนี้มากที่สุดอยู่ดี ^^
